b'\n_START_ARTICLE_\nAntti Hervonen\n_START_PARAGRAPH_\nAntti Lauri Juhani Hervonen (s. 23. huhtikuuta 1944 Helsinki) on geriatrian erikoisl\xc3\xa4\xc3\xa4k\xc3\xa4ri. H\xc3\xa4n toimii gerontologian professorina Tampereen yliopistossa ja on kirjoittanut lukuisia teoksia._NEWLINE_Hervonen meni naimisiin vuonna 1968, ja h\xc3\xa4nell\xc3\xa4 on kolme vuosina 1969\xe2\x80\x931971 syntynytt\xc3\xa4 lasta. Tampereen yliopiston gerontologian professori h\xc3\xa4nest\xc3\xa4 tuli 1980._NEWLINE_Hervosen kirjalliseen tuotantoon kuuluu lukuisia l\xc3\xa4\xc3\xa4ketieteen oppikirjoja sek\xc3\xa4 ik\xc3\xa4\xc3\xa4ntymist\xc3\xa4 k\xc3\xa4sittelevi\xc3\xa4 teoksia, kuten muun muassa Vuosisadan vartijat \xe2\x80\x93 ik\xc3\xa4\xc3\xa4ntymisen suomenmestarit kertovat, joka k\xc3\xa4sittelee nimens\xc3\xa4 mukaisesti Suomen vanhimpia ihmisi\xc3\xa4. Teoksen ensimm\xc3\xa4isen painoksen julkaisi Tammi vuonna 2001._NEWLINE_Hervonen on toiminut kokoomuksen kaupunginvaltuutettuna Tampereella. Vuonna 2012 h\xc3\xa4n her\xc3\xa4tti n\xc3\xa4rk\xc3\xa4styst\xc3\xa4 kutsumalla kadulla el\xc3\xa4vi\xc3\xa4 p\xc3\xa4ihteiden ongelmak\xc3\xa4ytt\xc3\xa4ji\xc3\xa4 "ihmisroskaksi" ja ehdotti heille keskitysleirityyppist\xc3\xa4 ratkaisua. H\xc3\xa4n my\xc3\xb6hemmin kutsui sanomisiaan "vitsinv\xc3\xa4\xc3\xa4nn\xc3\xb6ksi".'